אחלב

מחלב או אחלב הייתה עיר כנענית בנחלת שבט אשר, בין הערים הפיניקיות צור וצידון. כיום העיר מזוהה עם חִרבֶת אל־מַחַאלִבּ מצפון מזרח לעיר צור.

היסטוריה

במקרא 

העיר מופיעה לראשונה בשם המשובש "מחבל", בתיאור גבולות נחלת אשר בספר יהושע: . סוף פסוק זה מתורגם בתרגום השבעים כ"מחבל ואכזיב".

בספר שופטים מוזכרת אחלב כאחד היישובים בהם לא הורישו בני שבט אשר את הכנענים: . בתרגום הלטיני הקדום מתורגם אחלב ל־Madalab, שהוא שיבוש של Mahalab.

בתקופה האשורית 
במרידתו של רצין נגד תגלת פלאסר השתתף גם חירם השני מצור, ועל כך הענישו מלך אשור ותפס ובזז את העיר המבוצרת מחלב (באשורית: ma-ḫa-la-ab) וערים גדולות אחרות בתחום צור.

מסעו השלישי של סנחריב (701 לפנה"ס) היה לארץ חֿתי (הלבנט), ובו מלך צידון לולי המורד ברח לים, ועל כן הכניע סנחריב את צידון רבה וצידון זעירה, בית־זיתּי, צרפת, מַחַֿלִּיבַה (באשורית: ma-ḫal-li-ba), אוּשוּ, אכזיב ועכו, עריו המבוצרות שעליהן הסתמך.

לקריאה נוספת
 יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 68.
 הערך: אחלב, לכסיקון מקראי, (עורכים: מנחם סוליאלי, משה ברכוז), א–ב, תל אביב: הוצאת דביר, 1965, עמ' 35.

הערות שוליים

כנען
נחלת שבט אשר
אתרי המקרא
פיניקים: מושבות
לבנון: אתרים ארכאולוגיים